Jonny Lee Miller

Jonathan Lee Miller (født 15. november 1972) er en engelsk skuespiller. Han er mest kjent i sin tidlige karriere for sine roller i filmene Trainspotting og Hackers, som begge kom ut i 1996.

Miller jobbet med flere filmer og teater-oppsetninger med frem til 2008, da han spilte i to sesonger av den amerikanske TV-serien Eli Stone, som ble etterfulgt av hovedrollene i et skuespill og i BBCs produksjon av stykket Emma. I 2010 hadde han en rolle i Showtime-serien Dexter, i den femte sesongen, som rollefiguren Jordan Chase.

Miller ble født i Kingston upon Thames, South West London, England. Hans foreldre var Anne (født Lee), som jobbet i teaterproduksjon og medvirket i mange filmer som Lost & Found, og Alan Miller, en teaterskuespiller og senere teatermanager på BBC. Millers morfar var Bernard Lee, kjent for å spille rollefiguren M i den tidligere filmene om James Bond. Etter en periode i EastEnders i rollen som Jonathan Hewitt, fikk Miller sitt store gjennombrudd i filmen Hackers (1995), der blant annet Angelina Jolie var med. 

Bortsett fra EastEnders har han dukket opp på TV i BBCs modernisering av The Canterbury Tales som Artie og som Lord Byron i en BBC-produksjon om livet til den kjente dikteren. Han jobbet ved den amerikanske TV-serien Smith som gikk på TV-kanalen CBS i 2006. Hans første opptreden på amerikansk fjernsyn var i 1996 i miniserien Dead Man's Walk.

Kort tid etter at han var med i Hackers, var Miller med i Trainspotting (1996) i en  rolle som skaffet ham mye berømmelse. Han ble foreslått for denne rollen av Ewan McGregor. Aksenten han brukte i filmen var så overbevisende at det førte til at mange mennesker feilaktig trodde at han var skotsk. I 1997 spilte han Billy Prior i filmatiseringen av Pat Barkers roman World War I Regeneration, og i 2000 spilte han rollen som Cameron Colley i Retribution, som var basert på boken av Iain Banks. Og i 2000 spilte han rollen som Simon Sheppard i Wes Cravens Dracula.

I 2005 ble han vurdert for rollen som James Bond, for å erstatte Pierce Brosnan. Rollen gikk til Daniel Craig. Det følgende året portretterte Miller syklisten Graeme Obree i filmen The Flying Scotsman. I 2007 ble Miller valgt til å spille hovedrollen i en ny serie for TV-kanalen ABC, kalt Eli Stone; serien ble kansellert etter to sesonger. Den første sesongen hadde blitt avbrutt av en lengre streik blant manusforfatterne.

I 2009 spilte han Mr. Knightley i en BBC-filmatisering av Jane Austens Emma. Han har også dukket opp på Broadway med skuespiller Sienna Miller i en oppsetning av After Miss Julie; hans prestasjoner fikk generelt gode anmeldelser fra både publikum og kritikerne. Miller giftet seg med skuespilleren Angelina Jolie den 28. mars 1996. De separerte seg atten måneder senere, og ble skilt 9. februar 1999. Han begynte å gå ut med skuespiller og modell Michele Hicks i 2006. Miller og Hicks giftet seg i Malibu i juli 2008. Deres sønn, Buster Timothy Miller, ble født 3. desember 2008 i Los Angeles, California.

Miller er tilhenger av den engelske fotballklubben Chelsea. Han er maratonløper og har ofte støttet forskjellige veldedighetsorganisasjoner. Han deltok i London Marathon i 2008. Miller meldte seg på til Marathon des Sables, men han måtte droppe ut på grunn av en kontraktsmessig forpliktelse til TV-serien Smith, som ble kansellert etter tre episoder på lufta.

Referanser

Eksterne lenker 
 

Engelske skuespillere
Personer fra London